Pamela Denise Anderson (Ladysmith, Brit Columbia, 1967. július 1. –) kanadai származású amerikai színésznő, modell és televíziós producer.

Élete 
1989-ben fedezte fel a Labatt kanadai sörgyár egy focimérkőzés alkalmával, ahol a márkát reklámozó pólót viselte. A cég alkalmazásában sört kezdett reklámozni. Nem sokkal később a Playboy címlapjára is felkerült, majd 1990-ben az év playmate-je lett. A férfimagazin borítóján ő szerepelt a legtöbbször: tizennégy alkalommal.

Megjelenését mellplasztikával, illetve kollagéninjekciókkal tette még vonzóbbá, eredetileg barna haját pedig kiszőkítette.

Első komoly televíziós szerepét a népszerű amerikai Home Improvement sorozatban kapta (1991–1993), ám igazi befutott sztár C. J. Parker szerepében a Baywatch című sorozatban lett (1992–1997).

1996-ban jelent meg egész estés filmje a Barb Wire – A bosszúálló angyal – mérsékelt sikerrel, majd saját televíziós sorozatában, a V.I.P. – Több mint testőrben játszott főszerepet (1998–2002). 2005-től pedig a Stacked – Felpolcolva – című sorozatban játszik. Cikkeket ír a kanadai Elle magazinnak, valamint a Stripperella című rajzfilmsorozatban a címszereplő szinkronhangjaként szerepel.

1989 óta él Kaliforniában, 2004-ben lett amerikai állampolgár. Két gyermeke van: Brandon (szül. 1996. június 6.) és Dylan (szül. 1997. december 29.). Mindkét gyermekét tervezett otthonszüléssel hozta világra.

2002-ben hozta nyilvánosságra, hogy Hepatitis C-vírussal fertőződött meg, saját tudomása szerint valószínűleg férjével, Tommy Lee-vel, közösen használt tetoválótű révén.

Filmjei

Televíziós szerepei

Magyarul megjelent művei 

Star. Szex és Hollywood; ford. Nagy Zsolt; Ulpius-ház, Bp., 2005

Díjak és jelölések 
Arany Málna díj (1997)
díj: legrosszabb új sztár – Bosszúálló angyal
jelölés: legrosszabb színésznő – Bosszúálló angyal
jelölés: legrosszabb páros – Bosszúálló angyal

Jegyzetek

Források

További információk 

 
 Hivatalos oldala

1967-ben született személyek
Amerikai színészek
Kanadai színészek
Amerikai nők
Kanadai nők
Finn-amerikaiak
Orosz-amerikaiak
Élő személyek
Vegánok